Gæðastjóri á rannsóknastofum Lífvísindaseturs Háskóla Íslands Laust er til umsóknar fullt starf gæðastjóra á rannsóknastofum Lífvísindaseturs Háskóla Íslands . Gæðastjóri heyrir undir forstöðumann Lífvísindaseturs og er ætlað að hafa daglega umsjón með rekstri rannsóknastofa setursins á Vatnsmýrarvegi 16 og Sturlugötu 8 . Starfið felst einkum í uppsetningu verkferla , s.s. við frumuvinnu , eftirfylgd með öryggisreglum , innkaupum á rekstararvöru , skipulagningu í sýnageymslum og öryggisvöktun tækja . Viðkomandi er einnig ætlað að sinna ýmsum sérverkefnum , svo sem skimun fyrir mengun í frumuræktun og móttöku og varðveislu sýna . Á rannsóknastofum Lífvísindaseturs starfar að jafnaði fjölþjóðlegur hópur sérfræðinga og meistara - og doktorsnema . Helstu verkefni og ábyrgð - Umsjón með gæða - og öryggismálum á rannsóknastofum í samráði við Öryggisnefnd HÍ . - Uppsetning verkferla og verklagsreglna . - Utanumhald um innkaup á almennri rekstrarvöru . - Gæðastjórnun vegna vinnu með lifandi frumur . - Eftirfylgni með leyfum sem heyra undir Umhverfisstofnun . - Umsjón með skipulagi í sýnageymslum . - Öryggisvöktun á tækjabúnaði . - Sérverkefni sem tengjast uppbyggingu á aðferðum . - Starfsmaðurinn mun taka þátt í mótun starfsins og þróun verkefna . Hæfnikröfur - Umsækjendur skulu hafa lokið grunnnámi í lífeindafræði , sameindalíffræði eða sambærilegri menntun . - Æskilegt er að viðkomandi hafi einnig lokið meistaraprófi sem nýtist í starfi eða búi yfir haldgóðri reynslu af vinnu á rannsóknastofu , og þá sér í lagi í tengslum við vinnu með lifandi frumur . - Góð færni í mannlegum samskiptum . - Góð kunnátta í íslensku og ensku , bæði í ræðu og riti . - Góð tölvukunnátta , auk færni á sviði upplýsingatækni og hæfni til að tileinka sér nýjungar á því sviði . - Frumkvæði , sveigjanleiki og sjálfstæði í starfi . Frekari upplýsingar um starfiðLaun samkvæmt gildandi kjarasamningi sem fjármála - og efnahagsráðherra og Félag háskólakennara hafa gert . Öllum umsóknum verður svarað og umsækjendum tilkynnt um ráðstöfun starfanna þegar ákvörðun hefur verið tekin . Umsóknir geta gilt í sex mánuði frá lokum umsóknarfrests . Ein af megináherslum í starfsemi Lífvísindaseturs er uppbygging kjarnaeininga sem nýtast rannsóknahópunum sem best . Rannsóknir vísindamanna við Lífvísindasetrið eru fjölbreyttar og snúa meðal annars að ýmsum tegundum krabbameina , stofnfrumum , taugalíffræði , ónæmisfræði , örverufræði , þroskunarfræði og lífeðlisfræði . Hópstjórar sem tengjast setrinu eru um 70 og nemendur á meistara - og doktorsstigi auk nýdoktora eru vel á annað hundrað . Háskóli Íslands er stærsta kennslu - , rannsókna - og vísindastofnun Íslands og eini skólinn hérlendis sem er á báðum virtustu matslistunum yfir bestu háskóla heims , Times Higher Education World University Rankings og ShanghaiRanking . Starfshlutfall er 100% Umsóknarfrestur er til og með 24.01.2020